title: 2014/899/EU: A Tanács határozata ( 2014. december 9. ) Horvátországnak a kapcsolt vállalkozások nyereségkiigazításával kapcsolatos kettős adóztatás megszüntetéséről szóló 1990. július 23-i egyezményhez való csatlakozásáról

text:
               13.12.2014

               HU

               Az Európai Unió Hivatalos Lapja

               L 358/19

         A TANÁCS HATÁROZATA
   (2014. december 9.)
   Horvátországnak a kapcsolt vállalkozások nyereségkiigazításával kapcsolatos kettős adóztatás megszüntetéséről szóló 1990. július 23-i egyezményhez való csatlakozásáról

      (2014/899/EU)

   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre,
   tekintettel Horvátország csatlakozási szerződésére és különösen annak 3. cikke (4) bekezdésére és 3. cikke (5) bekezdésére,
   tekintettel az Európai Bizottság javaslatára,
   az Európai Parlamenttel folytatott konzultációt követően,
   mivel:

               (1)

               A 90/436/EGK egyezményt (1) (a továbbiakban: a választottbírósági egyezmény) 1990. július 23-án írták alá Brüsszelben és 1995. január 1-jén lépett hatályba.

               (2)

               A választottbírósági egyezményt az 1999. május 25-én aláírt jegyzőkönyv (2), az 1995. december 21-én aláírt egyezmény (3) és a 2004. december 8-án aláírt egyezmény (4), valamint a 2008/492/EK tanácsi határozat (5) módosította.

               (3)

               Horvátország csatlakozási okmánya 3. cikkének (4) bekezdése értelmében Horvátország csatlakozik a csatlakozási okmány I. mellékletében felsorolt, a tagállamok által aláírt egyezményekhez és jegyzőkönyvekhez. Az említett egyezmények és jegyzőkönyvek Horvátország tekintetében a Tanács által meghatározott időpontban lépnek hatályba.

               (4)

               Horvátország csatlakozási okmánya 3. cikkének (5) bekezdése értelmében a Tanács minden, a fent említett egyezményekhez és jegyzőkönyvekhez történő csatlakozás miatt szükségessé vált kiigazítást elvégez, és a módosított szövegeket kihirdeti az Európai Unió Hivatalos Lapjában,

         ELFOGADTA EZT A HATÁROZATOT:
   1. cikk
   A választottbírósági egyezmény a következőképpen módosul:

               1.

               A 2. cikk (2) bekezdésének i)–xxvii) pontja helyébe a következő szöveg lép:

                           „i)

                           Belgiumban:

                                       (a)

                                       impôt des personnes physiques/personenbelasting

                                       (b)

                                       impôt des sociétés/vennootschapsbelasting

                                       (c)

                                       impôt des personnes morales/rechtspersonenbelasting

                                       (d)

                                       impôt des non-résidents/belasting der niet-verblijfhouders

                                       (e)

                                       taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting

                           ii)

                           Bulgáriában:

                                       (a)

                                       данък върху доходите на физическите лица

                                       (b)

                                       корпоративен данък

                           iii)

                           a Cseh Köztársaságban:

                                       (a)

                                       daň z přijmů fyzických osob

                                       (b)

                                       daň z přijmů právnických osob

                           iv)

                           Dániában:

                                       (a)

                                       indkomstskat til staten

                                       (b)

                                       den kommunale indkomstskat

                                       (c)

                                       den amtskommunale indkomstskat

                           v)

                           Németországban:

                                       (a)

                                       Einkommensteuer

                                       (b)

                                       Körperschaftsteuer

                                       (c)

                                       Gewerbesteuer, in so far as this tax is based on trading profits

                           vi)

                           Észtországban:

                                       (a)

                                       tulumaks

                           vii)

                           Írországban:

                                       (a)

                                       Cáin Ioncaim

                                       (b)

                                       Cáin Chorparáide

                           viii)

                           Görögországban:

                                       (a)

                                       φόρος εισοδήματος φυσικών προσώπων

                                       (b)

                                       φόρος εισοδήματος νομικών προσώπων

                                       (c)

                                       εισφορά υπέρ των επιχειρήσεων ύδρευσης και αποχέτευσης

                           ix)

                           Spanyolországban

                                       (a)

                                       Impuesto sobre la Renta de las Personas Físicas

                                       (b)

                                       Impuesto sobre Sociedades

                                       (c)

                                       Impuesto sobre la Renta de no Residentes

                           x)

                           Franciaországban:

                                       (a)

                                       impôt sur le revenu

                                       (b)

                                       impôt sur les sociétés

                           xi)

                           Horvátországban:

                                       (a)

                                       porez na dohodak

                                       (b)

                                       porez na dobit

                           xii)

                           Olaszországban:

                                       (a)

                                       imposta sul reddito delle persone fisiche

                                       (b)

                                       imposta sul reddito delle società

                                       (c)

                                       imposta regionale sulle attività produttive

                           xiii)

                           Cipruson:

                                       (a)

                                       Φόρος Εισοδήματος

                                       (b)

                                       Έκτακτη Εισφορά για την Άμυνα της yημοκρατίας

                           xiv)

                           Lettországban:

                                       (a)

                                       uzħēmumu ienākuma nodoklis

                                       (b)

                                       iedzīvotāju ienākuma nodoklis

                           xv)

                           Litvániában:

                                       (a)

                                       Gyventojų pajamų mokestis

                                       (b)

                                       Pelno mokestis

                           xvi)

                           Luxemburgban:

                                       (a)

                                       impôt sur le revenu des personnes physiques

                                       (b)

                                       impôt sur le revenu des collectivités

                                       (c)

                                       impôt commercial, in so far as this tax is based on trading profits

                           xvii)

                           Magyarországon:

                                       (a)

                                       személyi jövedelemadó

                                       (b)

                                       társasági adó

                                       (c)

                                       osztalékadó

                           xviii)

                           Máltán:

                                       (a)

                                       taxxa fuq l-income

                           xix)

                           Hollandiában:

                                       (a)

                                       inkomstenbelasting

                                       (b)

                                       vennootschapsbelasting

                           xx)

                           Ausztriában:

                                       (a)

                                       Einkommensteuer

                                       (b)

                                       Körperschaftsteuer

                           xxi)

                           Lengyelországban:

                                       (a)

                                       podatek dochodowy od osób fizycznych

                                       (b)

                                       podatek dochodowy od osób prawnych

                           xxii)

                           Portugáliában:

                                       (a)

                                       imposto sobre o rendimento das pessoas singulares

                                       (b)

                                       imposto sobre o rendimento das pessoas colectivas

                                       (c)

                                       derrama para os municípios sobre o imposto sobre o rendimento das pessoas coletivas

                           xxiii)

                           Romániában:

                                       (a)

                                       impozitul pe venit

                                       (b)

                                       impozitul pe profit

                                       (c)

                                       impozitul pe veniturile obținute din România de nerezidenți

                           xxiv)

                           Szlovéniában:

                                       (a)

                                       dohodnina

                                       (b)

                                       davek od dobička pravnih oseb

                           xxv)

                           Szlovákiában:

                                       (a)

                                       daň z príjmov právnických osôb

                                       (b)

                                       daň z príjmov fyzických osôb

                           xxvi)

                           Finnországban:

                                       (a)

                                       valtion tuloverot/de statliga inkomstskatterna

                                       (b)

                                       yhteisöjen tulovero/inkomstskatten för samfund

                                       (c)

                                       kunnallisvero/kommunalskatten

                                       (d)

                                       kirkollisvero/kyrkoskatten

                                       (e)

                                       korkotulon lähdevero/källskatten på ränteinkomst

                                       (f)

                                       rajoitetusti verovelvollisen lähdevero/källskatten för begränsat skattskyldig

                           xxvii)

                           Svédországban:

                                       (a)

                                       statlig inkomstskatt

                                       (b)

                                       kupongskatt

                                       (c)

                                       kommunal inkomstskatt

                           xxviii)

                           az Egyesült Királyságban:

                                       (a)

                                       Income Tax

                                       (b)

                                       Corporation Tax.”

               2.

               A 3. cikk (1) bekezdésében a felsorolás helyébe a következő lép:

                           „—

                           Belgiumban:

                                       —

                                       De minister van Financiën vagy annak meghatalmazott képviselője,

                                       —

                                       Le ministre des finances vagy annak meghatalmazott képviselője,

                           —

                           Bulgáriában:
                           Министъра на финансите vagy annak meghatalmazott képviselője,

                           —

                           a Cseh Köztársaságban:
                           Ministr financí vagy annak meghatalmazott képviselője,

                           —

                           Dániában:
                           Skatteministeren vagy annak meghatalmazott képviselője,

                           —

                           Németországban:
                           Der Bundesminister der Finanzen vagy annak meghatalmazott képviselője,

                           —

                           Észtországban:
                           Rahandusminister vagy annak meghatalmazott képviselője

                           —

                           Írországban:
                           The Revenue Commissioners vagy annak meghatalmazott képviselője,

                           —

                           Görögországban:
                           Ο Υπουργός των Οικονομικών vagy annak meghatalmazott képviselője,

                           —

                           Spanyolországban:
                           El ministro de Economía y Hacienda vagy annak meghatalmazott képviselője,

                           —

                           Franciaországban:
                           Le ministre chargé du budget vagy annak meghatalmazott képviselője,

                           —

                           Horvátországban:
                           Ministar financija vagy annak meghatalmazott képviselője,

                           —

                           Olaszországban:
                           Il Capo del Dipartimento per le Politiche Fiscali vagy annak meghatalmazott képviselője,

                           —

                           Cipruson:
                           Ο Υπουργός Οικονομικών vagy annak meghatalmazott képviselője,

                           —

                           Lettországban:
                           Valsts ieņēmumu dienests,

                           —

                           Litvániában:
                           Finansų ministras vagy annak meghatalmazott képviselője,

                           —

                           Luxemburgban:
                           Le ministre des finances vagy annak meghatalmazott képviselője,

                           —

                           Magyarországon:
                           a pénzügyminiszter vagy annak meghatalmazott képviselője,

                           —

                           Máltán:
                           il-Ministru responsabbli għall-finanzi vagy annak meghatalmazott képviselője,

                           —

                           Hollandiában:
                           De minister van Financiën vagy annak meghatalmazott képviselője,

                           —

                           Ausztriában:
                           Der Bundesminister für Finanzen vagy annak meghatalmazott képviselője,

                           —

                           Lengyelországban:
                           Minister Finansów vagy annak meghatalmazott képviselője,

                           —

                           Portugáliában:
                           O Ministro das Finanças vagy annak meghatalmazott képviselője,

                           —

                           Romániában:
                           Președintele Agenției Naționale de Administrare Fiscală vagy annak meghatalmazott képviselője,

                           —

                           Szlovéniában:
                           Ministerza finance vagy annak meghatalmazott képviselője,

                           —

                           Szlovákiában:
                           Minister financií vagy annak meghatalmazott képviselője,

                           —

                           Finnországban:

                                       —

                                       Valtiovarainministeriö vagy annak meghatalmazott képviselője,

                                       —

                                       Finansministeriet vagy annak meghatalmazott képviselője,

                           —

                           Svédországban:
                           Finansministern vagy annak meghatalmazott képviselője,

                           —

                           az Egyesült Királyságban:
                           Commissioners of Inland Revenue vagy annak meghatalmazott képviselője.”

         2. cikk
   A választottbírósági egyezmény, az 1999. május 25-i jegyzőkönyv, az 1995. december 21-i és a 2004. december 8-i egyezmény szövegének horvát nyelven készült változata ugyanolyan feltételekkel hiteles, mint az említett dokumentumok más nyelven készült változatai.
   3. cikk
   Az 1999. május 25-i jegyzőkönyv, az 1995. december 21-i egyezmény, a 2004. december 8-i egyezmény, valamint a 2008. június 23-i 2008/492/EK határozat 2015. január 1-jén lép hatályba Horvátország és az Unió többi tagállama között.
   4. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2014. december 9-én.

            a Tanács részéről

            az elnök

         P. C. PADOAN

      (1)  1990. július 23-i egyezmény a kapcsolt vállalkozások nyereségkiigazításával kapcsolatos kettős adóztatás megszüntetéséről (HL L 225., 1990.8.20., 10. o.)

      (2)  A kapcsolt vállalkozások nyereségkiigazításával kapcsolatos kettős adóztatás megszüntetéséről szóló, 1990. július 23-i egyezmény módosításáról szóló, 1999. május 25-i jegyzőkönyv (HL C 202., 1999.7.16., 1. o.)

      (3)  Az Osztrák Köztársaságnak, a Finn Köztársaságnak és a Svéd Királyságnak a társult vállalkozások nyereségkiigazításával kapcsolatos kettős adóztatás megszüntetéséről szóló egyezményhez való csatlakozásáról szóló, 1995. december 21-i egyezmény (HL C 26., 1996.1.31., 1. o.)

      (4)  A Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a kapcsolt vállalkozások nyereségkiigazításával kapcsolatos kettős adóztatás megszüntetéséről szóló egyezményhez történő csatlakozásáról szóló, 2004. december 8-i egyezmény (HL C 160., 2005.6.30., 1. o.).

      (5)  A Tanács 2008/492/EK határozata ( 2008. június 23. ) Bulgáriának és Romániának a kapcsolt vállalkozások nyereségkiigazításával kapcsolatos kettős adóztatás megszüntetéséről szóló 1990. július 23-i egyezményhez való csatlakozásáról (HL L 174., 2008.7.3., 1. o.).


title: A Bizottság határozata (1989. február 10.) a Bizottság által a Közösség részéről és nevében az Európai Atomenergia-közösség és Japán kormánya között a szabályozott termonukleáris fúzió terén folytatandó együttműködésről szóló megállapodás megkötéséről

text:
Fontos jogi nyilatkozat

|

31989D0149

Hivatalos Lap L 057 , 28/02/1989 o. 0062 - 0062 finn különkiadás fejezet 12 kötet 2 o. 0085  svéd különkiadás fejezet 12 kötet 2 o. 0085

		A Bizottság határozata(1989. február 10.)a Bizottság által a Közösség részéről és nevében az Európai Atomenergia-közösség és Japán kormánya között a szabályozott termonukleáris fúzió terén folytatandó együttműködésről szóló megállapodás megkötéséről(89/149/Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,mivel a Tanács 1989. január 23-i határozatában jóváhagyta az Európai Atomenergia-közösség és Japán kormánya között a szabályozott termonukleáris fúzió terén folytatandó együttmûködésrõl szóló megállapodás megkötését,A KÖVETKEZŐKÉPPEN HATÁROZOTT:1. cikkAz Európai Atomenergia-közösség és Japán kormánya között a szabályozott termonukleáris fúzió terén folytatandó együttműködésről szóló megállapodást a Közösség nevében a Bizottság megköti.Az együttműködési megállapodás szövegét csatolták e határozathoz.2. cikkA Bizottság elnöke felhatalmazást kap, hogy kijelölje a megállapodásnak az Európai Atomenergia-közösséget jogilag kötelezõ aláírására jogosult személyt.Kelt Brüsszelben, 1989. február 10-én.a Bizottság részérőlFilippo M. Pandolfialelnök--------------------------------------------------


title: 2006/32/EK: A Bizottság határozata ( 2006. január 16. ) az Európai Közösségek harmadik országokba kirendelt tisztviselőinek, ideiglenes és szerződéses alkalmazottainak, valamint a csatlakozást követően legfeljebb tizenöt hónapos időszakra a tíz új tagállamban tisztségben maradó tisztviselők egy részének javadalmazásához  2005. február 1-jétől ,  2005. március 1-jétől ,  2005. április 1-jétől ,  2005. május 1-jétől  és  2005. június 1-jétől  alkalmazandó korrekciós szorzók kiigazításáról (a tíz új tagállam csatlakozási szerződése 33. cikkének (4) bekezdése)

text:
               25.1.2006

               HU

               Az Európai Unió Hivatalos Lapja

               L 21/17

      A BIZOTTSÁG HATÁROZATA

   (2006. január 16.)
   az Európai Közösségek harmadik országokba kirendelt tisztviselőinek, ideiglenes és szerződéses alkalmazottainak, valamint a csatlakozást követően legfeljebb tizenöt hónapos időszakra a tíz új tagállamban tisztségben maradó tisztviselők egy részének javadalmazásához 2005. február 1-jétől, 2005. március 1-jétől, 2005. április 1-jétől, 2005. május 1-jétől és 2005. június 1-jétől alkalmazandó korrekciós szorzók kiigazításáról (a tíz új tagállam csatlakozási szerződése 33. cikkének (4) bekezdése)
   (2006/32/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségek tisztviselőinek személyzeti szabályzatát és az e Közösségek egyéb alkalmazottaira vonatkozó alkalmazási feltételeket meghatározó 259/68/EGK, Euratom, ESZAK tanácsi rendeletre (1) és különösen annak X. melléklete 13. cikkének (2) bekezdésére,
   tekintettel a tíz tagállam csatlakozási szerződésére és különösen annak 33. cikke (4) bekezdésére,
   mivel:

               (1)

               A személyzeti szabályzat X. melléklete 13. cikke (1) bekezdésének végrehajtásához a 257/2005/EK, Euratom tanácsi rendelet (2)2004. július 1-jétől rögzíti az Európai Közösségek harmadik országokban szolgálatot teljesítő tisztviselőinek, ideiglenes és szerződéses alkalmazottainak, valamint a csatlakozást követően legfeljebb tizenöt hónapos időszakra a tíz új tagállamban tisztségben maradó tisztviselői egy részének az alkalmazási ország pénznemében fizetett javadalmazására alkalmazandó korrekciós szorzókat.

               (2)

               Ezek közül egyes korrekciós szorzókat a személyzeti szabályzat X. melléklete 13. cikke (2) bekezdésének megfelelően 2005. február 1-jétől, március 1-jétől, április 1-jétől, május 1-jétől és június 1-jétől kezdődően ki kell igazítani, mivel a Bizottság rendelkezésére álló statisztikai adatok alapján a korrekciós szorzó és a megfelelő átváltási árfolyam alapján számított megélhetési költségek egyes harmadik országok esetében a legutóbbi megállapításuk vagy kiigazításuk óta eltelt időben 5 %-nál nagyobb mértékben változtak,

         A KÖVETKEZŐKÉPPEN HATÁROZOTT:
   Egyetlen cikk
   2005. február 1-jei, március 1-jei, április 1-jei, május 1-jei és június 1-jei hatállyal az Európai Közösségek harmadik országokba kirendelt tisztviselőinek, ideiglenes és szerződéses alkalmazottainak, valamint a csatlakozást követően legfeljebb tizenöt hónapos időszakra a tíz új tagállamban tisztségben maradó tisztviselők egy részének a kiküldetési célország pénznemében fizetett javadalmazásában alkalmazandó korrekciós szorzók a mellékletben foglaltak szerint kiigazításra kerülnek.
   Az ilyen javadalmazás kiszámítását a pénzügyi szabályzat végrehajtási rendelkezéseinek megfelelően megállapított és az első albekezdésben szereplő időpontban érvényes átváltási árfolyamok alapján kell elvégezni.

      Kelt Brüsszelben, 2006. január 16-án.

            a Bizottság részéről

         Benita FERRERO-WALDNER

            a Bizottság tagja

      (1)  HL L 56., 1968.3.4., 1. o. A legutóbb a 2104/2005/EK rendelettel (HL L 337., 2005.12.22., 7. o.) módosított rendelet.

      (2)  HL L 46., 2005.2.17., 1. o.

      MELLÉKLET

                  Szolgálati hely

                  Korrekciós szorzók 2005. február

                  Szaúd-Arábia

                  81,0

                  Bolívia

                  46,6

                  Eritrea

                  45,0

                  Gambia

                  43,0

                  Grúzia

                  90,2

                  Guinea

                  71,7

                  Kenya

                  72,5

                  Madagaszkár

                  70,5

                  Malawi

                  70,7

                  Pakisztán

                  47,5

                  Fülöp-szigetek

                  46,8

                  Dominikai Köztársaság

                  76,7

                  Ruanda

                  78,2

                  Szerbia és Montenegró

                  59,4

                  Szudán

                  39,3

                  Srí Lanka

                  54,4

                  Törökország

                  86,0

                  Vietnam

                  49,7

                  Zambia

                  46,9

                  Zimbabwe

                  65,5

                  Szolgálati hely

                  Korrekciós szorzók 2005. március

                  Angola

                  108,6

                  Dél-Korea

                  100,3

                  Egyiptom

                  50,8

                  Nicaragua

                  61,7

                  Nigéria

                  74,9

                  Paraguay

                  57,6

                  Közép-afrikai Köztársaság

                  115,4

                  Szíria

                  63,1

                  Szolgálati hely

                  Korrekciós szorzók 2005. április

                  Banglades

                  49,9

                  Barbados

                  111,4

                  Benin

                  92,8

                  Eritrea

                  46,1

                  Etiópia

                  66,2

                  Fidzsi-szigetek

                  74,5

                  Lesotho

                  71,8

                  Malawi

                  72,9

                  Mauritánia

                  65,1

                  Szíria

                  64,4

                  Zimbabwe

                  69,4

                  Szolgálati hely

                  Korrekciós szorzók 2005. május

                  Brazília

                  65,9

                  Burkina Faso

                  86,6

                  Costa Rica

                  66,9

                  Kuba

                  88,6

                  Gambia

                  46,7

                  Guinea

                  60,5

                  Guyana

                  57,1

                  Haiti

                  91,9

                  Laosz

                  71,1

                  Madagaszkár

                  71,1

                  Nepál

                  68,0

                  Niger

                  93,0

                  Nigéria

                  79,8

                  Pakisztán

                  50,1

                  Sierra Leone

                  68,5

                  Szlovénia

                  78,2

                  Szváziföld

                  71,3

                  Zimbabwe

                  74,8

                  Szolgálati hely

                  Korrekciós szorzók 2005. június

                  Etiópia

                  75,5

                  Salamon-szigetek

                  82,1

                  Indonézia

                  75,9

                  Kenya

                  81,4

                  Venezuela

                  58,0

                  Zimbabwe

                  60,5


title: A Tanács 2009/599/KKBP határozata ( 2009. augusztus 4. ) a Koreai Népi Demokratikus Köztársasággal szembeni korlátozó intézkedésekről szóló 2006/795/KKBP közös álláspont végrehajtásáról

text:
               5.8.2009

               HU

               Az Európai Unió Hivatalos Lapja

               L 203/81

      A TANÁCS 2009/599/KKBP HATÁROZATA

   (2009. augusztus 4.)
   a Koreai Népi Demokratikus Köztársasággal szembeni korlátozó intézkedésekről szóló 2006/795/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a Koreai Népi Demokratikus Köztársasággal (1) szembeni korlátozó intézkedésekről szóló 2006/795/KKBP közös álláspontra és különösen annak 6. cikke (1) bekezdésére, összefüggésben az Európai Unióról szóló szerződés 23. cikkének (2) bekezdésével,
   mivel:

               (1)

               A Tanács 2006. november 20-án elfogadta a Koreai Népi Demokratikus Köztársasággal (KNDK) szembeni korlátozó intézkedésekről szóló 2006/795/KKBP közös álláspontot, mellyel végrehajtotta az ENSZ BT 1718 (2006) sz. határozatát (a továbbiakban: az 1718 (2006) ENSZ BT-határozat).

               (2)

               A Tanács 2009. július 27-én elfogadta a 2006/795/KKBP közös álláspont módosításáról szóló 2009/573/KKBP közös álláspontot (2), mellyel végrehajtotta az ENSZ BT 1874 (2009) sz. határozatát.

               (3)

               Az ENSZ BT 1718 (2006) sz. határozata alapján létrehozott szankcióbizottság 2009. április 24-én és július 16-án kijelölte a korlátozó intézkedések hatálya alá tartozó személyeket és jogalanyokat.

               (4)

               A korlátozó intézkedések hatálya alá tartozó személyeknek és jogalanyoknak a 2006/795/KKBP közös álláspont I. mellékletében foglalt jegyzékét ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A személyeknek és jogalanyoknak a 2006/795/KKBP közös álláspont I. mellékletében foglalt jegyzéke helyébe az e határozat mellékletében szereplő jegyzék lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. augusztus 4-én.

            a Tanács részéről

            az elnök

         C. BILDT

      (1)  HL L 322., 2006.11.22., 32. o.

      (2)  HL L 197., 2009.7.29., 111. o.

      MELLÉKLET

            „I. MELLÉKLET
            a)   A 3. cikk (1) bekezdésének a) pontjában és a 4. cikk (1) bekezdésének a) pontjában említett személyek jegyzéke

                        Név

                        Egyéb ismert név

                        Születési idő

                        A kijelölés dátuma

                        Egyéb információk

                        1.

                        Yun Ho-jin

                        más néven Yun Ho-chin

                        1944.10.13.

                        2009.7.16.

                        A Namchongang Trading Corporation igazgatója; az urándúsítási programhoz szükséges felszerelések importját felügyeli.

                        2.

                        Ri Je-son

                        más néven Ri Che-son

                        1938

                        2009.7.16.

                        A General Bureau of Atomic Energy (GBAE), a Koreai Népi Demokratikus Köztársaság nukleáris programját irányító központi ügynökség igazgatója; a nukleáris programhoz kapcsolódó számos vállalkozásban vesz részt, beleértve a Jongbjoni Nukleáris Kutatóközpont és a Namchongang Trading Corporation GBAE általi irányítását.

                        3.

                        Hwang Sok-hwa

                        2009.7.16.

                        A General Bureau of Atomic Energy (GBAE) igazgatója; részt vesz a Koreai Népi Demokratikus Köztársaság nukleáris programjában; a GBAE Tudományos Orientációs Hivatalának vezetőjeként szolgált a Közös Nukleáris Kutatóintézet Tudományos Bizottságában.

                        4.

                        Ri Hong-sop

                        1940

                        2009.7.16.

                        A Jongbjoni Nukleáris Kutatóközpont volt igazgatója, aki felügyelte a fegyver minőségű plutónium előállításában részt vevő három kulcsfontosságú létesítményt: az üzemanyaggyártó üzemet, az atomreaktort és az újrafeldolgozó üzemet.

                        5.

                        Han Yu-ro

                        2009.7.16.

                        A Korea Ryongaksan General Trading Corporation igazgatója; részt vesz a Koreai Népi Demokratikus Köztársaság ballisztikusrakéta-programjában.

            b)   A 4. cikk (1) bekezdésének a) pontjában említett jogalanyok jegyzéke

                        Név

                        Egyéb ismert név

                        Hely

                        A kijelölés dátuma

                        Egyéb információk

                        1.

                        Korea Mining Development Trading Corporation

                        más néven CHANGGWANG SINYONG CORPORATION; más néven EXTERNAL TECHNOLOGY GENERAL CORPORATION; más néven DPRKN MINING DEVELOPMENT TRADING COOPERATION; más néven »KOMID«

                        Central District, Phenjan, KNDK.

                        2009.4.24.

                        A legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre.

                        2.

                        Korea Ryonbong General Corporation

                        más néven KOREA YONBONG GENERAL CORPORATION; más néven LYONGAKSAN GENERAL TRADING CORPORATION

                        Pot’onggang District, Phenjan, KNDK; Rakwon-dong, Pothonggang District, Phenjan, KNDK.

                        2009.4.24.

                        Védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.

                        3.

                        Tanchon Commercial Bank

                        más néven CHANGGWANG CREDIT BANK; más néven KOREA CHANGGWANG CREDIT BANK

                        Saemul 1-dong, Pyongchon District, Phenjan, KNDK.

                        2009.4.24.

                        A KNDK fő pénzügyi intézménye a hagyományos fegyverek, ballisztikus rakéták, és e fegyverek gyártásával és összeszerelésével kapcsolatok áruk értékesítése terén.

                        4.

                        Namchongang Trading Corporation

                        más néven NCG; más néven NAMCHONGANG TRADING; más néven NAM CHON GANG CORPORATION; más néven NOMCHONGANG TRADING CO.; más néven NAM CHONG GAN TRADING CORPORATION

                        Phenjan, KNDK.

                        2009.7.16.

                        A Namchongang a KNDK-nak a General Bureau of Atomic Energy (GBAE) ellenőrzése alatt álló kereskedelmi vállalata. A Namchongang részt vett a KNDK egyik nukleáris létesítményében azonosított, Japánból származó vákuumszivattyúk beszerzésében, valamint a nukleáris programhoz kapcsolódó felszereléseknek egy német magánszemélyhez kötődő beszerzésében. Az 1990-es évek végétől kezdve részt vett továbbá a kifejezetten az urándúsítási program céljára alkalmas alumíniumcsövek és egyéb eszközök vásárlásában. Képviselője egy volt diplomata, aki a KNDK-t képviselte a jongbjoni nukleáris létesítményeknek a Nemzetközi Atomenergia-ügynökség (NAÜ) által 2007-ben való ellenőrzése során. A Namchongangnak a tömegpusztító fegyverek elterjedésével kapcsolatos tevékenységei súlyos aggodalomra adnak okot, tekintettel a KNDK-nak a tömegpusztító fegyverek elterjedésével kapcsolatos múltbeli tevékenységére.

                        5.

                        Hong Kong Electronics

                        más néven HONG KONG ELECTRONICS KISH CO

                        Sanaee St., Kish Island, Irán.

                        2009.7.16.

                        A Tanchon Commercial Bank és a KOMID tulajdonában van vagy azok ellenőrzik, illetve azok nevében jár el vagy szándékozik eljárni. A Hong Kong Electronics a Tanchon Commercial Bank és a KOMID (a szankcióbizottság 2009 áprilisában mindkettőt kijelölte) nevében 2007 óta több millió dollárnyi, a tömegpusztító fegyverek elterjedéséhez kapcsolódó pénzeszközt utalt át. A Hong Kong Electronics a KOMID nevében elősegítette a pénzeszközöknek Iránból a KNDK-ba való továbbítását.

                        6.

                        Korea Hyoksin Trading Corporation

                        más néven KOREA HYOKSIN EXPORT AND IMPORT CORPORATION

                        Rakwon-dong, Pothonggang District, Phenjan, KNDK.

                        2009.7.16.

                        A Korea Ryonbong General Corporation (amelyet a szankcióbizottság 2009 áprilisában kijelölt) ellenőrzése alatt álló, phenjani székhelyű KNDK-beli vállalat, amely részt vesz a tömegpusztító fegyverek kifejlesztésében.

                        7.

                        General Bureau of Atomic Energy (GBAE)

                        más néven General Department of Atomic Energy (GDAE)

                        Haeudong, Pyongchen District, Phenjan, KNDK.

                        2009.7.16.

                        A GBAE felel a KNDK nukleáris programjáért, amely magában foglalja Jongbjoni Nukleáris Kutatóközpontot és annak az 5 MWe (25 MWt) teljesítményű, plutóniumot előállító kutatóreaktorát, valamint az üzemanyaggyártó és az újrafeldolgozó létesítményeket. A GBAE részt vett a Nemzetközi Atomenergia-ügynökséggel folytatott, nukleáris programmal foglalkozó találkozókon és megbeszéléseken. A GBAE a KNDK-nak a nukleáris programokat – beleértve a Jongbjoni Nukleáris Kutatóközpont üzemeltetését is – felügyelő legfőbb kormányügynöksége.

                        8.

                        Korean Tangun Trading Corporation

                        Phenjan, KNDK.

                        2009.7.16.

                        A Korea Tangun Trading Corporation a KNDK Második Természettudományi Akadémiájának az ellenőrzése alatt áll, és elsősorban a KNDK védelmi célú kutatási és fejlesztési programjaihoz szükséges nyersanyagok és technológiák beszerzéséért felel, beleértve többek között a tömegpusztító fegyverekre és azok hordozóeszközeire vonatkozó programokat és beszerzéseket, a vonatkozó többoldalú ellenőrzési rendszerek hatálya alá tartozó vagy azok által tiltott anyagokat is ideértve.”


title: 2013/772/EU: A Tanács határozata ( 2013. december 17. ) a Számvevőszék öt tagjának kinevezéséről

text:
               19.12.2013

               HU

               Az Európai Unió Hivatalos Lapja

               L 343/40

         A TANÁCS HATÁROZATA
   (2013. december 17.)
   a Számvevőszék öt tagjának kinevezéséről
   (2013/772/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Parlament véleményére (1),
   mivel:

               (1)

               Gijs DE VRIES, Henri GRETHEN, Michel CRETIN, Ioannis SARMAS és David BOSTOCK megbízatása 2013. december 31-én lejár.

               (2)

               Ezért új tagokat kell kinevezni,

         ELFOGADTA EZT A HATÁROZATOT:
   1. cikk
   A Tanács a 2014. január 1. és 2019. december 31. közötti időszakra a Számvevőszék tagjaivá a következő személyeket nevezi ki:

               —

               Alex BRENNINKMEIJER,

               —

               Henri GRETHEN,

               —

               Danièle LAMARQUE,

               —

               Nikolaos MILIONIS,

               —

               Phil WYNN OWEN.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. december 17-én.

            a Tanács részéről

            az elnök

         L. LINKEVIČIUS

      (1)  A 2013. december 11-i vélemény (a Hivatalos Lapban még nem tették közzé).


Fontos jogi nyilatkozat

|

2013/363/Euratom: A Bizottság határozata ( 2013. május 17. ) az Európai Atomenergia-közösség (Euratom) és a Koreai-félszigeti Energetikai Fejlesztési Szervezet (KEDO) közötti megállapodás megkötéséről - Megállapodás az Európai Atomenergia-közösség és a Koreai-félszigeti Energetikai Fejlesztési Szervezet között

Hivatalos Lap L 188 , 09/07/2013 o. 0001 - 0002

		A Bizottság határozata( 2013. május 17.)az Európai Atomenergia-közösség (Euratom) és a Koreai-félszigeti Energetikai Fejlesztési Szervezet (KEDO) közötti megállapodás megkötéséről(2013/363/Euratom)AZ EURÓPAI BIZOTTSÁG,tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,tekintettel a Tanács jóváhagyására,mivel:Az Európai Atomenergia-közösség (Euratom) és a Koreai-félszigeti Energetikai Fejlesztési Szervezet (KEDO) közötti megállapodást meg kell kötni,A KÖVETKEZŐKÉPPEN HATÁROZOTT:1. cikkA Bizottság az Európai Atomenergia-közösség nevében ezúton jóváhagyja az Európai Atomenergia-közösség (Euratom) és a Koreai-félszigeti Energetikai Fejlesztési Szervezet (KEDO) közötti megállapodást. A megállapodás szövege e határozat mellékletében található.2. cikkFelhatalmazást kap a Bizottság elnöke vagy energiapolitikáért felelős tagja, hogy az Európai Atomenergia-közösség nevében aláírja a megállapodást, és megtegye mindazokat a lépéseket, amelyek a megállapodás hatálybalépéséhez szükségesek.Kelt Brüsszelben, 2013. május 17-én.a Bizottság részérőlGünther Oettingera Bizottság tagja--------------------------------------------------Megállapodásaz Európai Atomenergia-közösség és a Koreai-félszigeti Energetikai Fejlesztési Szervezet közöttAZ EURÓPAI ATOMENERGIA-KÖZÖSSÉG,a továbbiakban: Közösség, ésA KOREAI-FÉLSZIGETI ENERGETIKAI FEJLESZTÉSI SZERVEZET,a továbbiakban: KEDO,mivel:(1) A KEDO a Koreai Köztársaság, Japán és az Amerikai Egyesült Államok kormánya között 1995. március 9-én létrejött és 1997. szeptember 19-én módosított, a Koreai-félszigeti Energetikai Fejlesztési Szervezet létrehozásáról szóló megállapodással jött létre.(2) A Közösség és a KEDO közötti ötödik megállapodás 2012. május 31-én hatályát vesztette.(3) Azt követően, hogy a KEDO könnyűvizes atomreaktorokra vonatkozó projektjének megszakítása mellett döntött, majd pedig 2007-ben úgy határozott, hogy a titkárság feladatait jelentősen csökkentett létszámmal és minimális irodai háttérrel látja el, a KEDO igazgatósága 2011-ben úgy döntött, hogy a KEDO 2012. május 31. után is fennmarad.(4) Mind a Bizottság, mind a KEDO kifejezte abbéli kívánságát, hogy a könnyűvizes atomreaktorokra vonatkozó projekt megszakításával és a KEDO szabályos körülmények között történő felszámolásával összefüggő célok teljesítése érdekében továbbra is együttműködjön egymással,A KÖVETKEZŐKBEN ÁLLAPODTAK MEG:1. cikkAz előző megállapodás rendelkezéseinek alkalmazásaHacsak az alábbi cikkek bármelyike másként nem rendelkezik, a Közösség és a KEDO közötti legutóbbi, 2012. május 31-i hatállyal megszűnt megállapodás rendelkezéseit e megállapodás keretében is alkalmazni kell.2. cikkA Közösség által nyújtott hozzájárulásE megállapodás alapján a Közösség nem nyújt pénzügyi hozzájárulást a KEDO részére.3. cikkIdőtartamEz a megállapodás 2013. május 31-én hatályát veszti. Ezt követően minden évben további egy évre automatikusan megújul, hacsak a hatályvesztést megelőzően legalább egy hónappal valamelyik fél a másik felet arról nem értesíti, hogy meg kívánja szüntetni a megállapodást. A megállapodás azonnali hatállyal is megszüntethető abban az esetben, ha az igazgatóságban jelenleg képviselettel rendelkező valamelyik másik tag visszalép a KEDO-ban való részvételtől. A megállapodás nem kerül megújításra 2015. május 31-én túl.4. cikkHatálybalépésEz a megállapodás a Közösség és a KEDO általi aláírásakor lép hatályba, és rendelkezéseit 2012. június 1-jétől fogva kell alkalmazni.Kelt Brüsszelben, a kettőezer-tizenharmadik év július havának negyedik napján, két eredeti példányban.az Európai Atomenergia-közösség részérőlGünther OettingerKelt New Yersey-ben, a kettőezer-tizenharmadik év június havának huszonnegyedik napján, két eredeti példányban.a Koreai-félszigeti Energetikai Fejlesztési Szervezete részérőlDavid Wallace--------------------------------------------------


title: A Tanács (EU) 2015/1913 határozata (2015. szeptember 18.) az Európa Tanács terrorizmus megelőzéséről szóló Egyezményének (CETS 196 sz.) az Európai Unió nevében történő aláírásáról

text:
               24.10.2015

               HU

               Az Európai Unió Hivatalos Lapja

               L 280/22

         A TANÁCS (EU) 2015/1913 HATÁROZATA
   (2015. szeptember 18.)
   az Európa Tanács terrorizmus megelőzéséről szóló Egyezményének (CETS 196 sz.) az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 83. cikke (1) bekezdésére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Európa Tanács terrorizmus megelőzéséről szóló Egyezményének (CETS 196 sz., a továbbiakban: az egyezmény) 23. cikke értelmében az egyezmény aláírásra nyitva áll az Európai Unió előtt.

               (2)

               2015. április 1-jén a Tanács felhatalmazta a Bizottságot, hogy kezdjen tárgyalásokat az egyezmény kiegészítő jegyzőkönyvéről (a továbbiakban: a kiegészítő jegyzőkönyv).

               (3)

               2015. május 19-én az Európa Tanács Miniszteri Bizottsága elfogadta a kiegészítő jegyzőkönyvet. A Bizottság benyújtott az Európai Unió Tanácsának egy, a kiegészítő jegyzőkönyvnek az Európai Unió nevében történő aláírására való felhatalmazásról szóló tanácsi határozati javaslatot.

               (4)

               A kiegészítő jegyzőkönyv 10. cikke értelmében a kiegészítő jegyzőkönyv aláírásra nyitva áll az egyezmény aláírói előtt.

               (5)

               A 2002/475/IB tanácsi kerethatározat (1) közös uniós szabályokat határozott meg a terrorizmus elleni küzdelemre vonatkozóan. Az egyezmény érintheti ezeket a közös szabályokat, vagy megváltoztathatja a hatályukat.

               (6)

               Az egyezményt ezért az Európai Unió nevében az Unió hatáskörébe tartozó ügyek tekintetében alá kell írni, amennyiben az egyezmény érintheti ezeket a közös szabályokat, vagy megváltoztathatja a hatályukat. Azokon a területeken, ahol az egyezmény nem érinti az említett közös szabályokat, sem azok hatályát nem változtatja meg, a tagállamok megőrzik hatáskörüket.

               (7)

               Írországra nézve kötelező érvényű a 2002/475/IB kerethatározat, ezért Írország részt vesz e határozat elfogadásában.

               (8)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (9)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Tanács felhatalmazást ad arra, hogy az Unió hatáskörébe tartozó ügyek tekintetében az Európai Unió nevében aláírásra kerüljön az Európa Tanács terrorizmus megelőzéséről szóló Egyezménye (CETS 196 sz.), feltételezve annak (2) későbbi megkötését.
   2. cikk
   A Tanács elnöke felhatalmazást kap, hogy kijelölje az egyezménynek az Európai Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba. E határozatot a szerződésekkel összhangban kell alkalmazni.

      Kelt Brüsszelben, 2015. szeptember 18-án.

            a Tanács részéről

            az elnök

         C. DIESCHBOURG

      (1)  A Tanács 2002/475/IB kerethatározata (2002. június 13.) a terrorizmus elleni küzdelemről (HL L 164., 2002.6.22., 3. o.).

      (2)  Az egyezmény szövegét a megkötéséről szóló határozattal együtt fogják közzétenni.


title: Az Európai Központi Bank (EU) 2017/100 határozata (2017. január 11.) a közszektor eszközeinek másodlagos piacon történő megvásárlására irányuló programról szóló (EU) 2015/774 határozat módosításáról (EKB/2017/1)

text:
               20.1.2017

               HU

               Az Európai Unió Hivatalos Lapja

               L 16/51

         AZ EURÓPAI KÖZPONTI BANK (EU) 2017/100 HATÁROZATA
   (2017. január 11.)
   a közszektor eszközeinek másodlagos piacon történő megvásárlására irányuló programról szóló (EU) 2015/774 határozat módosításáról (EKB/2017/1)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikke első francia bekezdésével és a 18.1. cikkével együttesen,
   mivel:

               (1)

               Az (EU) 2015/774 európai központi banki határozat (EKB/2015/10) (1) létrehozott egy a közszektor eszközeinek másodlagos piacokon történő megvásárlására irányuló programot (a továbbiakban: PSPP), amely kiterjesztette az eurorendszer fennálló eszközvásárlási programjait a közszektor értékpapírjaira. A PSPP a harmadik fedezettkötvény-vásárlási program, az eszközfedezetűértékpapír-vásárlási program és a vállalati szektort érintő vásárlási program mellett a kibővített eszközvásárlási program részét képezi. Az eszközvásárlási program célja a monetáris politika transzmissziójának további előmozdítása, az euroövezet gazdaságának történő hitelezés megkönnyítése, a háztartások és cégek hitelfelvételi feltételeinek enyhítése és a hozzájárulás ahhoz, hogy az inflációs ráták visszatérjenek a középtávon 2 % alatti, azonban ahhoz közeli szintekhez, az Európai Központi Bank (EKB) árstabilitás fenntartására irányuló elsődleges céljával összhangban.

               (2)

               Az eszközvásárlási program keretében történő eszközvásárlás az áralakulással kapcsolatos kilátásokra vonatkozó kockázatok enyhítésére irányuló arányos intézkedést jelent, mivel tovább könnyíti a monetáris és pénzügyi feltételeket, többek között az euroövezeti nem pénzügyi vállalatok és háztartások hitelfelvételi feltételei szempontjából releváns feltételeket, ezáltal támogatva az összesített fogyasztást és a beruházási kiadásokat az euroövezetben, és végső soron hozzájárulva ahhoz, hogy az inflációs ráták középtávon visszaálljanak a 2 % alatti, de ahhoz közeli szintre. Az eszközvásárlási program teljes mértékben megfelel az eurorendszerbeli központi bankok Szerződések alapján fennálló kötelezettségeinek, beleértve a monetáris finanszírozás tilalmát, és nem akadályozza az eurorendszernek a szabad versenyen alapuló nyitott piacgazdaság elvével összhangban történő működését.

               (3)

               2016. december 8-án a Kormányzótanács az árstabilitás biztosítására vonatkozó megbízatásával összhangban úgy határozott, hogy az eszközvásárlási program bizonyos paramétereit ki kell igazítani az eszközvásárlási program célkitűzéseinek elérése érdekében. A kiigazítások összhangban állnak a Kormányzótanács monetáris politikai megbízatásával, teljes mértékben megfelelnek az eurorendszerbeli központi bankok Szerződéseken alapuló kötelezettségeinek és megfelelően tükrözik a kockázatkezelési megfontolásokat.

               (4)

               Közelebbről, az eszközvásárlási program keretében történő vásárlások tervezett időhorizontját meg kell hosszabbítani 2017. december végéig, szükség esetén még tovább, mindenesetre addig, amíg a Kormányzótanács az inflációs pálya olyan tartós korrekcióját nem látja, amely összhangban áll a középtávon 2 % alatti, de ahhoz közeli inflációs ráták elérésére irányuló céljával.

               (5)

               Az eszközvásárlási program keretében történő havi vásárlások révén együttesen a piac részére juttatott likviditásnak 2017. március végéig 80 milliárd eurót kell kitennie. 2017. áprilistól az eszközvásárlási program keretében történő összesített havi vásárlásokat 60 milliárd eurós lépésekben kell folytatni 2017. decemberig, szükség esetén még tovább, mindenesetre addig, amíg a Kormányzótanács az inflációs pálya olyan tartós korrekcióját nem látja, amely összhangban áll inflációs céljával. Ha időközben a kilátások kevésbé kedvezővé válnak, vagy a pénzügyi feltételek az inflációs pálya tartós korrekciója felé történő haladással összeegyeztethetetlenné válnak, a Kormányzótanács növelni szándékozik a program méretét és/vagy meghosszabbítani annak időtartamát.

               (6)

               Az eszközvásárlási program keretében történő vásárlásoknak a tervezett időhorizont alatti folyamatos zavartalan végrehajtásának biztosítása érdekében ki kell terjeszteni a PSPP szempontjából elfogadható futamidők körét az elfogadható értékpapírok minimális fennmaradó futamidejének két évről egy évre történő csökkentésével. Ezenkívül az eszközvásárlási program keretében a szükséges mértékig meg kell engedni az EKB betéti rendelkezésre állásának kamatlába alatti lejáratig számított hozamú értékpapírok vásárlását.

               (7)

               Ezért az (EU) 2015/774 határozatot (EKB/2015/10) megfelelően módosítani kell,

         ELFOGADTA EZT A HATÁROZATOT:
   1. cikk
   Módosítások
   Az (EU) 2015/774 határozat (EKB/2015/10) a következőképpen módosul:

               1.

               A 3. cikk (3) bekezdése helyébe a következő szöveg lép:
               „(3)   A PSPP szerinti vásárlás céljára való elfogadhatóság érdekében az (1)–(2) bekezdés szerinti, hitelviszonyt megtestesítő értékpapíroknak az érintett eurorendszerbeli központi bank általi megvásárlásuk időpontjában legalább 1 éves, és legfeljebb 30 éves fennmaradó futamidővel kell rendelkezniük. A zökkenőmentes végrehajtás megkönnyítése érdekében a 30 év és 364 napos fennmaradó futamidővel rendelkező forgalomképes hitelviszonyt megtestesítő értékpapírok a PSPP keretében elfogadhatónak minősülnek. A nemzeti központi bankok a nemzetközi szervezetek és multilaterális fejlesztési bankok által kibocsátott forgalomképes hitelviszonyt megtestesítő értékpapírok helyettesítő vásárlását is végzik, amennyiben a központi vagy regionális kormányzatok vagy helyi önkormányzatok és elismert ügynökségek által kibocsátott forgalomképes hitelviszonyt megtestesítő értékpapírokból vásárolni tervezett összegeket nem lehet elérni.”

               2.

               A 3. cikk (5) bekezdése helyébe a következő szöveg lép:
               „(5)   A betéti rendelkezésre állás kamatlábával egyenlő vagy afölötti, lejáratig számítottan negatív hozamú (vagy ún. yield to worst), nominális forgalomképes hitelviszonyt megtestesítő értékpapírok vásárlása megengedett. A betéti rendelkezésre állás kamatlába alatti, lejáratig számítottan negatív hozamú (vagy ún. yield to worst), nominális nominális forgalomképes hitelviszonyt megtestesítő értékpapírok vásárlása a szükséges mértékig megengedett.”

         2. cikk
   Hatálybalépés
   Ez a határozat 2017. január 13-án lép hatályba.

      Kelt Frankfurt am Mainban, 2017. január 11-én.

            az EKB Kormányzótanácsa részéről

            az EKB elnöke

         Mario DRAGHI

      (1)  Az Európai Központi Bank (EU) 2015/774 határozata (2015. március 4.) a közszektor eszközeinek másodlagos piacon történő megvásárlására irányuló programról (EKB/2015/10) (HL L 121., 2015.5.14., 20. o.).


title: 2009/682/EK: Az Európai Parlament határozata ( 2009. április 23. ) az Európai Unió Alapjogi Ügynöksége 2007-es pénzügyi évre vonatkozó elszámolásának lezárásáról

text:
               26.9.2009

               HU

               Az Európai Unió Hivatalos Lapja

               L 255/201

      AZ EURÓPAI PARLAMENT HATÁROZATA

   (2009. április 23.)
   az Európai Unió Alapjogi Ügynöksége 2007-es pénzügyi évre vonatkozó elszámolásának lezárásáról
   (2009/682/EK)
   AZ EURÓPAI PARLAMENT,

               —

               tekintettel az Európai Unió Alapjogi Ügynökségének a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Alapjogi Ügynöksége 2007-es pénzügyi évre vonatkozó végső elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6 0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (4) és különösen annak 21. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0176/2009),

               1.

               megállapítja, hogy az Európai Unió Alapjogi Ügynökségének végleges éves beszámolója megfelel a Számvevőszék jelentése mellékletének;

               2.

               jóváhagyja az Európai Unió Alapjogi Ügynöksége 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa e határozatot az Európai Unió Alapjogi Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 1. o.

      (2)  HL C 311., 2008.12.5., 7. o.

      (3)  HL L 248., 2002.9.16., 1. o.

      (4)  HL L 53., 2007.2.22., 1. o.

      (5)  HL L 357., 2002.12.31., 72. o.


title: 2012/664/EU: A Tanács határozata ( 2012. október 25. ) a gépjármű-nyilvántartási adatokra vonatkozó, Svédországgal való automatizált adatcsere megindításáról

text:
               27.10.2012

               HU

               Az Európai Unió Hivatalos Lapja

               L 299/44

         A TANÁCS HATÁROZATA
   (2012. október 25.)
   a gépjármű-nyilvántartási adatokra vonatkozó, Svédországgal való automatizált adatcsere megindításáról
   (2012/664/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke értelmében a 2008/615/IB határozat 25. cikkének (2) bekezdésében hivatkozott határozatok meghozatalára egy kérdőíven alapuló értékelő jelentés alapján kerül sor. A 2008/615/IB határozat 2. fejezete szerinti automatizált adatcsere tekintetében az értékelő jelentésnek értékelő látogatáson és kísérleti adatcserén kell alapulnia.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív minden egyes automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Svédország kitöltötte az adatvédelemre vonatkozó kérdőívet és a gépjármű-nyilvántartási adatokra vonatkozó kérdőívet.

               (6)

               Svédország sikeres kísérleti adatcserét folytatott Hollandiával.

               (7)

               Értékelő látogatásra került sor Svédországban, és a belga/holland értékelő csoport elkészítette a látogatásról szóló jelentést, amelyet továbbított a megfelelő tanácsi munkacsoportnak.

               (8)

               A gépjármű-nyilvántartási adatokra vonatkozó kérdőív, az értékelő látogatás és a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése alkalmazásában Svédország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 12. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 25-én.

            a Tanács részéről

            az elnök

         E. MAVROU

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: Az Európai Parlament (EU) 2017/1713 határozata (2017. április 27.) az Európai Alapítvány az Élet- és Munkakörülmények Javításáért 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/307

         AZ EURÓPAI PARLAMENT (EU) 2017/1713 HATÁROZATA
   (2017. április 27.)
   az Európai Alapítvány az Élet- és Munkakörülmények Javításáért 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2015-ös pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az alapítvány számára adandó mentesítésről szóló, 2017. február 21-i tanácsi ajánlásra (05873/2017 – C8-0049/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0111/2017),

               1.

               jóváhagyja az Európai Alapítvány az Élet- és Munkakörülmények Javításáért 2015-ös pénzügyi évre szóló elszámolásának lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 188. o.

      (2)  Lásd az 1. Lábjegyzetet..

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 328., 2013.12.7., 42. o.


title: 2014/542/EU, Euratom: Az Európai Parlament határozata ( 2014. április 3. ) az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament

text:
               5.9.2014

               HU

               Az Európai Unió Hivatalos Lapja

               L 266/1

         AZ EURÓPAI PARLAMENT HATÁROZATA
   (2014. április 3.)
   az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament
   (2014/542/EU, Euratom)
   AZ EURÓPAI PARLAMENT,

               —

               tekintettel az Európai Unió 2012-es pénzügyi évre szóló általános költségvetésére (1),

               —

               tekintettel az Európai Unió 2012-es pénzügyi évre vonatkozó összevont éves beszámolójára (COM(2013) 570 – C7-0274/2013) (2),

               —

               tekintettel a 2012-es pénzügyi évre vonatkozó költségvetési és pénzgazdálkodási jelentésre (I. szakasz – Európai Parlament) (3),

               —

               tekintettel a belső ellenőr 2012-es pénzügyi évre vonatkozó éves jelentésére,

               —

               tekintettel a 2012-es pénzügyi évre vonatkozó költségvetés végrehajtásáról szóló számvevőszéki éves jelentésre, az intézmények válaszaival együtt (4),

               —

               tekintettel a Számvevőszéknek a 2012-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (5),

               —

               tekintettel az Európai Unió működéséről szóló szerződés 314. cikkének (10) bekezdésére és 318. cikkére, valamint az Európai Atomenergia-közösséget létrehozó szerződés 106a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (7) és különösen annak 164., 165. és 166. cikkére,

               —

               tekintettel az Európai Parlament költségvetésének végrehajtásáról szóló belső szabályzat 13. cikkére (8),

               —

               tekintettel a 966/2012/EU, Euratom rendelet 166. cikkének (1) bekezdésére, amelynek értelmében minden uniós intézmény köteles megtenni a megfelelő lépéseket az Európai Parlament mentesítő határozatához kapcsolódó észrevételek követésére,

               —

               tekintettel a 2012-es költségvetési eljárásra vonatkozó iránymutatásokról (I., II., IV., V., VI., VII., VIII., IX. és X. szakasz) szóló, 2011. március 9-i állásfoglalására (9),

               —

               tekintettel a Parlamentnek a 2012-es pénzügyi évre vonatkozó bevételi és kiadási becsléseiről (I. szakasz – Parlament) szóló, 2011. április 6-i állásfoglalására (10),

               —

               tekintettel eljárási szabályzata 77. cikkére, 80. cikkének (3) bekezdésére, valamint VI. mellékletére,

               —

               tekintettel a Költségvetési Ellenőrző Bizottság jelentésére (A7-0246/2014),

               A.

               mivel a számvevőszéki jelentés szerint a 2012. évi igazgatási kiadások tekintetében minden intézmény kielégítően működtette az 1605/2002/EK, Euratom rendeletben előírt felügyeleti és kontrollrendszereket;

               B.

               mivel a főtitkár 2013. szeptember 6-én igazolta, hogy megfelelő biztosítéka van arra, hogy a Parlament költségvetését a hatékony és eredményes pénzgazdálkodás elvével összhangban hajtották végre, és hogy a bevezetett ellenőrzési keret megfelelő biztosítékokat nyújt az alapul szolgáló műveletek jogszerűsége és szabályszerűsége tekintetében;

               C.

               mivel a főtitkár is igazolta, hogy nincs tudomása semmiféle olyan nem ismertetett tényről, amely sérthetné az intézmény érdekeit;

               1.

               mentesítést ad elnöke számára az Európai Parlament 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt 2014. április 16-i állásfoglalásban foglalja össze (11);

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 188., 2013.6.29., 1. o.

      (4)  HL C 331., 2013.11.14., 1. o.

      (5)  HL C 334., 2013.11.15., 122. o.

      (6)  HL L 248., 2002.9.16., 1. o.

      (7)  HL L 298., 2012.10.26., 1. o.

      (8)  PE 349.540/Bur/ann/def.

      (9)  HL C 199. E, 2012.7.7., 90. o.

      (10)  HL C 296. E, 2012.10.2., 226. o.

      (11)  Elfogadott szövegek, P7_TA(2014)0428 (lásd e Hivatalos Lap 1. oldalát).


title: A Tanács (EU) 2015/1914 határozata (2015. szeptember 18.) az Európa Tanács terrorizmus megelőzéséről szóló (CETS 196 sz.) Egyezménye kiegészítő jegyzőkönyvének az Európai Unió nevében történő aláírásáról

text:
               24.10.2015

               HU

               Az Európai Unió Hivatalos Lapja

               L 280/24

         A TANÁCS (EU) 2015/1914 HATÁROZATA
   (2015. szeptember 18.)
   az Európa Tanács terrorizmus megelőzéséről szóló (CETS 196 sz.) Egyezménye kiegészítő jegyzőkönyvének az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 83. cikke (1) bekezdésére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2015. április 1-jén a Tanács felhatalmazta a Bizottságot arra, hogy kezdjen tárgyalásokat az Európa Tanács terrorizmus megelőzéséről szóló (CETS 196 sz.) Egyezményének kiegészítő jegyzőkönyvéről (a továbbiakban: kiegészítő jegyzőkönyv).

               (2)

               2015. május 19-én az Európa Tanács Miniszteri Bizottsága elfogadta a kiegészítő jegyzőkönyvet. A kiegészítő jegyzőkönyv célja, hogy megkönnyítse az Egyesült Nemzetek Biztonsági Tanácsának a külföldi terrorista harcosokról szóló 2178 (2014) sz. határozata végrehajtását és különösen hogy bűncselekménynek nyilvánítson bizonyos, az említett határozat 6. végrehajtási bekezdésében meghatározott cselekményeket.

               (3)

               A külföldi terrorista harcosokhoz kapcsolódó cselekmények és a potenciálisan terrorcselekmények elkövetéséhez vezető előkészületi jellegű bűncselekmények közös értelmezése hozzájárulna a büntető igazságügyi eszközök, valamint a nemzetközi és uniós szintű együttműködés hatékonyságának további fokozásához.

               (4)

               A 2002/475/IB tanácsi kerethatározat (1) közös uniós szabályokat határozott meg a terrorizmus elleni küzdelemre vonatkozóan. A kiegészítő jegyzőkönyv érintheti ezeket a közös szabályokat, vagy megváltoztathatja a hatályukat.

               (5)

               A kiegészítő jegyzőkönyvet ezért az Európai Unió nevében az Unió hatáskörébe tartozó ügyek tekintetében alá kell írni, amennyiben a kiegészítő jegyzőkönyv érintheti ezeket a közös szabályokat, vagy megváltoztathatja a hatályukat. Azokon a területeken, ahol a jegyzőkönyv nem érinti az említett közös szabályokat, sem azok hatályát nem változtatja meg, a tagállamok megőrzik hatáskörüket.

               (6)

               Írországra nézve kötelező érvényű a 2002/475/IB kerethatározat, ezért Írország részt vesz e határozat elfogadásában.

               (7)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Tanács felhatalmazást ad arra, hogy az Unió hatáskörébe tartozó ügyek tekintetében az Európai Unió nevében aláírásra kerüljön az Európa Tanács terrorizmus megelőzéséről szóló (CETS 196 sz.) Egyezményének kiegészítő jegyzőkönyve (2), feltételezve annak későbbi megkötését.
   2. cikk
   A Tanács elnöke felhatalmazást kap, hogy kijelölje a kiegészítő jegyzőkönyvnek az Európai Unió nevében történő aláírására jogosult személyt.
   3. cikk
   Ez a határozat az elfogadásának napján lép hatályba. E határozatot a szerződésekkel összhangban kell alkalmazni.

      Kelt Brüsszelben, 2015. szeptember 18-án.

            a Tanács részéről

            az elnök

         C. DIESCHBOURG

      (1)  A Tanács 2002/475/IB kerethatározata (2002. június 13.) a terrorizmus elleni küzdelemről (HL L 164., 2002.6.22., 3. o.).

      (2)  A kiegészítő jegyzőkönyv szövegét a megkötéséről szóló határozattal együtt hirdetik ki.


title: A Tanács (EU, Euratom) 2016/2110 határozata (2016. november 28.) az Európai Gazdasági és Szociális Bizottságnak a Görög Köztársaság által javasolt egy tagja kinevezéséről

text:
               2.12.2016

               HU

               Az Európai Unió Hivatalos Lapja

               L 327/76

         A TANÁCS (EU, Euratom) 2016/2110 HATÁROZATA
   (2016. november 28.)
   az Európai Gazdasági és Szociális Bizottságnak a Görög Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a görög kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án és 2015. október 1-jén elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig tartó időszakra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Ekaterínisz PÉPPA hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Konsztandínosz KATSZAMBÍSZ-t (Ambassador ad. h.Union of Greek Shipowners (UGS) external advisor on European Affairs) a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. november 28-án.

            a Tanács részéről

            az elnök

         P. ŽIGA

      (1)  A Tanács 2015. szeptember 18-i (EU, Euratom) 2015/1600 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács 2015. október 1-jei (EU, Euratom) 2015/1790 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


title: 2004/743/EK, Euratom:A Tanács határozata (2004. július 5.) a Gazdasági és Szociális Bizottság egy belga tagjának kinevezéséről

text:
               30.10.2004

               HU

               Az Európai Unió Hivatalos Lapja

               L 328/98

      A TANÁCS HATÁROZATA

   (2004. július 5.)
   a Gazdasági és Szociális Bizottság egy belga tagjának kinevezéséről
   (2004/743/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a Gazdasági és Szociális Bizottság tagjainak a 2002. szeptember 21-től2006. szeptember 20-ig terjedő időszakra vonatkozó kinevezéséről szóló, 2002. szeptember 17-i 2002/758/EK, Euratom tanácsi határozatra (1),

         tekintettel a belga kormány által benyújtott jelölésre,
   az Európai Unió Bizottsága által kiadott vélemény kézhezvételét követően,
   A KÖVETKEZŐKÉPPEN HATÁROZOTT:
   Egyetlen cikk
   A Tanács Wilfried BEIRNAERT helyére Tony VANDEPUTTE-t nevezi ki a Gazdasági és Szociális Bizottság tagjává Wilfried BEIRNAERT hivatali idejének fennmaradó részére, azaz 2006. szeptember 20-ig.

      Kelt Brüsszelben, 2004. július 5-én.

            a Tanács részéről

            az elnök

         G. ZALM

      (1)  HL L 253., 2002.9.21., 9. o.


title: 2009/890/EK: A Tanács határozata ( 2009. november 30. ) az Örményországnak nyújtandó makroszintű pénzügyi támogatásról

text:
               5.12.2009

               HU

               Az Európai Unió Hivatalos Lapja

               L 320/3

      A TANÁCS HATÁROZATA

   (2009. november 30.)
   az Örményországnak nyújtandó makroszintű pénzügyi támogatásról
   (2009/890/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére,
   a Gazdasági és Pénzügyi Bizottsággal folytatott konzultációt követően,
   mivel:

               (1)

               Az Örményország és az Európai Unió (EU) közötti kapcsolatok az európai szomszédságpolitika keretében fejlődnek. Az EU és Örményország 2006. november 14-én állapodott meg az európai szomszédságpolitika keretében végrehajtandó cselekvési tervről, amelyben meghatározták az EU és Örményország közötti kapcsolatok középtávú prioritásait és az ezekhez kapcsolódó szakpolitikákat, amelyek a tervek szerint mélyebb gazdasági integrációhoz vezetnek. Az Unió és Örményország közötti kapcsolatok keretét a közelmúltban elindított keleti partnerség is megerősítette.

               (2)

               2008 második fele óta az örmény gazdaságot egyre nagyobb mértékben sújtja a nemzetközi pénzügyi válság, amelynek eredményeként csökken a kibocsátás, visszaesnek a költségvetési bevételek és növekszik a külső finanszírozási igény.

               (3)

               A Nemzetközi Valutalap (IMF) pénzügyi támogatást nyújt Örményország gazdaságának kiigazításához és helyreállításához. Az örmény hatóságok 2009 márciusában egyeztek meg a Nemzetközi Valutaalappal 540 millió USD összegű készenléti megállapodásról, amelynek célja a válság következtében az örmény gazdaságban szükségessé vált kiigazítás támogatása.

               (4)

               A gazdasági helyzet további romlását és a programot alátámasztó gazdasági feltételezések szükséges módosítását követően, valamint a nagyobb külső finanszírozási szükséglet miatt, Örményország és az IMF megállapodott az Alap által nyújtott támogatás 250 millió USD összeggel való növeléséről, amelyet az IMF igazgatótanácsa 2009. június 22-én jóváhagyott.

               (5)

               Az Európai Szomszédsági és Partnerségi Támogatási Eszköz keretében a Közösség 2009-ben és 2010-ben összesen 32 millió EUR összegű költségvetési támogatás nyújtását tervezi.

               (6)

               Örményország a romló gazdasági helyzet és kilátások fényében további makroszintű közösségi pénzügyi támogatást kért.

               (7)

               Mivel a 2010. évi fizetési mérlegben továbbra is finanszírozási rés áll fenn, a makroszintű pénzügyi támogatás a jelenlegi rendkívüli körülmények között a kért segítségre adott megfelelő válasznak tekinthető az örmény gazdaság stabilizációjához a hatályos IMF-programmal összefüggésben. Ez a pénzügyi támogatás várhatóan hozzájárul a költségvetés finanszírozási szükségletének csökkentéséhez is.

               (8)

               A Közösség ezen pénzügyi támogatáshoz kapcsolódó pénzügyi érdekeinek hatékony védelme céljából elő kell írni, hogy Örményország hozzon megfelelő intézkedéseket az e támogatáshoz kapcsolódó csalás, korrupció és egyéb szabálytalanságok megelőzése és az ellenük való küzdelem vonatkozásában, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

               (9)

               E közösségi pénzügyi támogatást képező összeg felszabadítása a költségvetési hatóság hatáskörének sérelme nélkül történik.

               (10)

               E támogatást a Bizottság kezeli a Gazdasági és Pénzügyi Bizottsággal együttműködve.

               (11)

               E határozat elfogadásához a Szerződés a 308. cikken kívül más jogkörökről nem rendelkezik,

         A KÖVETKEZŐKÉPPEN HATÁROZOTT:
   1. cikk
   (1)   A Közösség hitel és segély formájában makroszintű pénzügyi támogatást nyújt Örményországnak az ország gazdasági stabilizációjának támogatása és a hatályos IMF-programban meghatározott – a fizetési mérleghez és a költségvetéshez kapcsolódó – finanszírozási szükségletének enyhítése céljából.
   (2)   A támogatás hitelkomponensének tőkeösszege legfeljebb 65 millió EUR, futamideje legfeljebb 15 év. E célból a Bizottság felhatalmazást kap arra, hogy a Közösség nevében hitelt vegyen fel a szükséges források megszerzéséhez.
   (3)   A támogatás segélykomponense legfeljebb 35 millió EUR.
   (4)   E közösségi pénzügyi támogatás folyósítását a Bizottság kezeli a Gazdasági és Pénzügyi Bizottsággal szorosan együttműködve és úgy, hogy az összhangban álljon az IMF és Örményország között létrejött megállapodásokkal és megegyezésekkel.
   (5)   A Közösség pénzügyi támogatása a 2. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság a Gazdasági és Pénzügyi Bizottsággal folytatott konzultációt követően úgy határozhat, hogy legfeljebb egy évvel meghosszabbítja a rendelkezésre állási időszakot.
   2. cikk
   (1)   A Bizottság, a Gazdasági és Pénzügyi Bizottsággal folytatott konzultációt követően megállapodik az örmény hatóságokkal az egyetértési megállapodásba, a segélyről szóló megállapodásba, valamint a hitelmegállapodásba foglalandó, e közösségi makroszintű pénzügyi támogatáshoz kapcsolódó gazdaságpolitikai feltételekről. E feltételeknek összeegyeztethetőknek kell lenniük az IMF és Örményország közötti megállapodásokkal vagy megegyezésekkel. A támogatás részletes pénzügyi feltételeit a Bizottság és az örmény hatóságok között kötendő vissza nem térítendő támogatásról szóló megállapodásban és a hitelmegállapodásban kell meghatározni.
   (2)   A közösségi pénzügyi támogatás végrehajtása során a Bizottság felügyeli a támogatás tekintetében alkalmazandó örmény pénzügyi megállapodások, igazgatási eljárások, valamint külső és belső ellenőrzési mechanizmusok megbízhatóságát.
   (3)   A Bizottság rendszeres időközönként ellenőrzi, hogy Örményország gazdaságpolitikája összhangban van a közösségi támogatás célkitűzéseivel, és hogy kellőképpen teljesülnek a megállapodás szerinti gazdaságpolitikai feltételek. Ennek során a Bizottság szorosan együttműködik az IMF-fel és a Világbankkal, és szükség esetén a Gazdasági és Pénzügyi Bizottsággal.
   3. cikk
   (1)   A Bizottság a közösségi pénzügyi támogatást két részletben bocsátja Örményország rendelkezésére, a (2) bekezdésben meghatározott feltételektől függően. A részletek nagyságát az egyetértési megállapodásban határozzák meg.
   (2)   A Bizottság az egyetértési megállapodásban meghatározott gazdaságpolitikai feltételek megfelelő végrehajtásától függően, valamint a segélyről szóló megállapodásban és a hitelmegállapodásban meghatározott feltételeknek megfelelően dönt a részletek felszabadításáról. A második részlet legkorábban három hónappal az első részlet felszabadítását követően folyósítható.
   (3)   A közösségi pénzeszközöket az Örmény Nemzeti Banknak fizetik ki. Az egyetértési megállapodásban jóváhagyandó előírásoktól – többek között a fennmaradó költségvetési finanszírozási szükségletek megerősítésétől – függően e pénzeszközök ellenértékét helyi pénznemben az örmény államkincstár, mint végső kedvezményezett számára lehet átutalni.
   4. cikk
   (1)   A hitelfelvételi és -nyújtási műveleteket euróban, egyazon értéknap alkalmazásával kell végrehajtani, és a Közösség ezek során nem lehet érintett lejárati határidők transzformálásában, árfolyam- vagy kamatkockázatokban vagy más kereskedelmi kockázatokban.
   (2)   Amennyiben Örményország kéri, a Bizottság megteszi a szükséges lépéseket annak biztosítására, hogy a kölcsönfeltételek tartalmazzanak előtörlesztési záradékot, és hogy lehetőség legyen annak alkalmazására.
   (3)   Örményország kérésére és amennyiben a körülmények lehetővé teszik a hitel kamatlábának csökkentését, a Bizottság részben vagy egészben újrafinanszírozhatja eredeti hiteleit, vagy átalakíthatja a megfelelő pénzügyi feltételeket. Az újrafinanszírozási vagy átalakítási műveleteket az (1) bekezdésben megállapított feltételekkel összhangban kell elvégezni, és azok nem eredményezhetik az adott hitel átlagos futamidejének kiterjesztését vagy az újrafinanszírozás vagy átalakítás napján fennálló tőkeösszeg növekedését.
   (4)   Az e határozat szerinti hitelfelvételi és -nyújtási műveletekhez kapcsolódó, a Közösség részéről felmerülő költségeket Örményország viseli.
   (5)   A Gazdasági és Pénzügyi Bizottságot folyamatosan tájékoztatni kell a (2) és (3) bekezdésben említett műveletek fejleményeiről.
   5. cikk
   A közösségi pénzügyi támogatást az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendelettel (1) és végrehajtási szabályaival (2) összhangban kell végrehajtani. Az örmény hatóságokkal kötendő egyetértési megállapodás, a segélyről szóló megállapodás, valamint a hitelmegállapodás mindenekelőtt rendelkezik az Örményország által meghozandó megfelelő intézkedésekről az e támogatást érintő csalás, korrupció és egyéb szabálytalanságok megelőzését és az ellenük való küzdelmet illetően. Rendelkeznek továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csalás Elleni Hivatalt (OLAF) – és adott esetben a Számvevőszék által végzett, helyszínen végrehajtandó pénzügyi ellenőrzésekről.
   6. cikk
   A Bizottság minden év augusztus 31-ig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. A jelentés részletezi a 2. cikk (1) bekezdésének megfelelően az egyetértési megállapodásban meghatározott szakpolitikai feltételek, Örményország aktuális gazdasági és költségvetési eredményei, valamint a Bizottságnak a folyósítási részletek felszabadítására vonatkozó határozata közötti összefüggést.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 248., 2002.9.16., 1. o.

      (2)  A Bizottság 2342/2002/EK, Euratom rendelete (HL L 357., 2002.12.31., 1. o.).